Dempús me pensè que pregàuetz per jo; e vos podí veir e enténer totes es paraules que didíetz, e vo n'anèretz entath lhet; e jo èra tant adolorit qu'agarrè un tròç de crospa de sicomòr e i escriuí: "que non èm cap mòrti; solet èm luenh, hènt de pirates": e lo botè sus era taula, ath cant dera candèla; e dempús héretz ua cara de tanta bondat, ajaçada en lhet e ben adormida, que me pensè que venguia e m'inclinaua ath dessús vòste e vos punaua.